ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025848

ขอให้แก้ไขปัญหาการจราจรติดขัดเนื่องจากโครงการปรับปรุงซ่อมแซมถนนยังไม่แล้วเสร็จ บริเวณ ถนนรัชดาภิเษก แขวงบุคคโล เขตธนบุรี กรุงเทพมหานคร จุดสังเกตช่วงบริเวณที่มีการซ่อมแซมถนนจะเป็นบริเวณหน้าศูนย์การค้า เดอะมอลล์ ท่าพระ เนื่องจากผู้ร้องแจ้งว่าบริเวณดังกล่าวมีโครงการปรับปรุงซ่อมแซมถนนทั้ง 2 ฝั่ง ช่วงที่ซ่อมแซมมีระยะทางประมาณ 1 กิโลเมตร มีการซ่อมแซมถนนฯ มาเป็นระยะเวลานานมากแล้ว ทำให้ประชาชนที่สัญจรผ่านบริเวณฯ ทั้ง 2 ฝั่งของถนน ประสบปัญหาการจราจรติดขัดเป็นอย่างมาก ติดขัดตลอดเวลาโดยเฉพาะช่วงเย็น ส่งผลให้ได้รับความเดือดร้อนเป็นระยะเวลาประมาณเกินกว่า 3 ปี จึงประสงค์ให้หน่วยงานที่รับผิดชอบดำเนินการแก้ไขปัญหา และดำเนินการตรวจสอบว่าโครงการจะเสร็จเมื่อใด เพราะเลยกำหนดระยะเวลาแล้วเสร็จมานานแล้ว (ตามผู้ร้องแจ้ง) ซึ่งผู้ร้องทราบข่าวผ่านสื่อโทรทัศน์ว่า ระยะเวลาสิ้นสุดของโครงการฯ จะต้องแล้วเสร็จภายในเดือนมิถุนายน 2566 หรือเดือนที่ผ่านมา (ผู้ร้องไม่แน่ใจ) และทราบว่ามีผู้ว่าราชการกรุงเทพมหานครลงพื้นที่แล้วด้วย แต่ก็ยังไม่ได้รับการแก้ไขปัญหา จึงประสงค์ให้เร่งดำเนินโครงการฯ ให้แล้วเสร็จด้วย 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata